Diari Oficial de la Generalitat Valenciana


Sumari del DOGV 4529, del 24-06-2003 (2003/7407)

Informació pública del programa de desenvolupament d'actuació integrada de la unitat d'execució número 1 del sector de SU l'Aljub de les normes subsidiàries de Tibi.
---------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7407


Organisme emissor
:   Ajuntament de Tibi

Tipus de document
:   Anunci

Informació pública del programa de desenvolupament d'actuació integrada de la unitat d'execució número 1 del sector de SU l'Aljub de les normes subsidiàries de Tibi. [2003/M7407]
  
En compliment del que disposen els articles 45 i 46 de la Llei Reguladora de l'Activitat Urbanística de la Generalitat Valenciana, i vists l'article 38 i la disposició transitòria primera del mateix text, faig saber que, mitjançant Resolució d'Alcaldia número 406/2003, s'ha acordat:
  
Primer
  
Sotmetre a informació pública, mitjançant un edicte publicat en un diari d'informació general a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per termini de 20 dies hàbils, l'alternativa tècnica de programa d'actuació integrada de la unitat d'execució 1 del sector de SU l'Aljub, formulada per l'Agrupació d'Interés Urbanístic UE 1 del pla parcial l'Aljub, integrada per: expedient d'homologació del sector, pla parcial, programa d'actuació integrada, projecte d'urbanització i estatuts de l'agrupació d'interés urbanístic.
  
La dita documentació se sotmet a informació pública, per termini de 20 dies comptats a partir de la publicació del present anunci en el Diari Oficial de la Generalitat Valenciana. Durant este termini estarà exposada a les dependències d'Urbanisme de l'Ajuntament de Tibi, carrer de la Santa, número 2, es podrà examinar i obtindre'n còpies en les dites dependències, de 09.00 a 14.00 hores.
  
Segon
  
Durant el termini de 20 dies indicat, podran presentar-se alternatives tècniques i al·legacions. En el termini dels cinc dies següents al venciment d'este termini es podran presentar les proposicions juridicoeconòmiques, en el Registre General de l'Ajuntament, en plica tancada i amb la documentació que s'indica en els apartats C) i D) de l'article 32 de la LRAU. Estos terminis quedaran prorrogats si durant els primers 10 dies d'informació pública alguna persona es comprometera a presentar alternativa tècnica substancialment distinta a l'original, d'acord amb el que disposa l'article 46.4 de la LRAU.
  
Tercer
  
L'acte d'obertura de pliques tindrà lloc en el departament esmemtat a les 10.00 hores del dia hàbil següent al venciment del termini per a la presentació de proposicions juridicoeconòmiques. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Quart
  
Finalment, el present edicte complix la funció per edictes, d'acord amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels titulars cadastrals i propietaris de parcel·les la titularitat o el domicili dels quals, a efectes de notificacions, es desconeix.
  
Cosa que es fa pública perquè en prengueu coneixement, d'acord amb el que disposen els articles 46 i 48 de la LRAU